Federer pobjednik Dubaia (8/3/04) - 2004-03-08
Prvi igrač svijeta svladao je u finalu Španjolca Feliciana Lopeza
Roger Federer pobjednik je Otvorenog prvenstva Dubaia nakon što je u finalu svladao Španjolca Feliciana Lopeza u tri seta. Federer je priznao da je Lopez odličan tenisač čije vrijeme tek dolazi. Na drugom turniru koji se igrao u Scottsdaleu u Arizoni pobjedio je Amerikanac Vincent Spadea. On je osvojio prvi ATP turnir pobjedom nad Nijemcem Nicolasom Keiferom. Podsjetimo, na putu do pobjede Spadea je svladao trećeg igrača svijeta, Amerikanca Andya Roddicka. U NBA ligi, Houston Rocketsi su svladali Dallas Maverickse zahvaljujući odličnom centru Yao Mingu. Yao je postigao 29 koševa uključujući i presudnu tricu 15 sekundi prije kraja utakmice. Ovo je bila prva pobjeda Rocketska nad Mavericksima u posljednjih sedam odmjeravanja snaga. New York Knicksi su imali lagan posao protiv Washington Wizardsa ostvarivši svoju treću uzastopnu pobjedu. Stephon Marbury je, kako se čini, konačno proigrao. Sinoć je postigao 24 poena te je imao 13 asistencija. Kod Wizardsa istaknuli su se Gilbert Arenas sa 28 te Juan Dixon s 25 koševa. Lakersi su svladali New Jersey, deseti put u posljednjih 12 utakmica. Lakersi su nastupili bez Kobea Bryanta, a Netsi bez Jasona Kidda. Sinoć je blistao Shaquille O’Neal koji je postigao 32 poena protiv nemoćne obrane New Jersey Netsa. Toronto je, pak, pobjedio New Orleans Hornetse održavši nadu da će se plasirati u doigravanje NBA lige...